stanford-oval/wikipedia huggingface dataset:
בחזרה לעתיד (זיכיון)
טרילוגיית הסרטים > אודות העלילה > מסעותיה בזמן של הדלוריאן

במהלך עלילותיהם של שלושת הסרטים, הדלוריאן נראית מבצעת 11 מסעות בזמן. לפחות 2 מסעות נוספים בזמן מתבצעים עם הדלוריאן, אך הם אינם נראים על המסך (בשניהם - ביף הוא הנוסע בזמן). לפחות מסע נוסף אחד בזמן מתבצע ללא הדלוריאן - כאשר בסוף הסרט השלישי דוק בראון מופיע, עם אשתו וילדיו, במכונת זמן הבנויה בתוך רכבת-קיטור.
| מס' | מוצא> תאריך | מוצא> שעה | יעד> תאריך | יעד> שעה | הנוסעים | מטרות הנסיעה | סרטים> 1 | סרטים> 2 | סרטים> 3 |
| --- | --- | --- | --- | --- | --- | --- | --- | --- | --- |
| ‏1 | ‏26 באוקטובר 1985‏ | ‏01:20‏ | ‏26 באוקטובר 1985‏ | ‏01:21‏ | איינשטיין | ניסוי ראשון של מכונת הזמן. |  |  |  |
| ‏2 | ‏26 באוקטובר 1985‏ | ‏01:35‏ | ‏5 בנובמבר 1955‏ | ‏06:15‏ | מרטי מק'פליי | מסע לא מתוכנן; ניסיון בריחה מטרוריסטים לובים. |  |  |  |
| ‏3 | ‏12 בנובמבר 1955 | ‏22:04 | ‏26 באוקטובר 1985 | ‏01:24 | מרטי מק'פליי | חזרה אל ההווה, שנת 1985. |  |  |  |
| ‏4 | ‏26 באוקטובר 1985‏ | לא ידוע שעת לילה, אחרי 01:35‏ | 22 באוקטובר 2015 | לא ידוע | דוק בראון, איינשטיין | "לראות את ההתקדמות של המין האנושי" |  |  |  |
| ‏5 | 22 באוקטובר 2015 | לא ידוע שעת בוקר אחרי 10:00 | ‏26 באוקטובר 1985‏ | ‏לא ידוע שעת בוקר, לאחר הזריחה | דוק בראון, איינשטיין | דוק חוזר על מנת לקחת איתו את מרטי לעתיד, במשימה להציל את עתיד ילדיו. |  |  |  |
| ‏6 | ‏26 באוקטובר 1985‏ | ‏לא ידוע מספר דקות לאחר מועד ההגעה ממסע הזמן הקודם | ‏21 באוקטובר 2015‏ | ‏לא ידוע 16:29 או כמה דקות קודם לכן | דוק בראון, מרטי מק'פליי, ג'ניפר פרקר, איינשטיין | דוק חוזר על מנת לקחת איתו את מרטי לעתיד, במשימה להציל את עתיד ילדיו. |  |  |  |
| ‏7 | ‏21 באוקטובר 2015‏ | ‏לא ידוע שעת ערב, אחרי השקיעה | ‏12 בנובמבר 1955‏ | ‏לא ידוע שעת אור יום | ביף טאנן | ביף הזקן לוקח את מכונת הזמן ללא ידיעתם של מרטי ודוק, וחוזר לעבר על מנת למסור את אלמנך הספורט לביף הצעיר. |  |  |  |
| ‏8 | ‏12 בנובמבר 1955‏ | ‏18:38 | ‏21 באוקטובר 2015‏ | ‏לא ידוע 19:28 או כמה דקות קודם לכן‏ | ביף טאנן | ביף משיב את מכונת הזמן למרטי ולדוק. |  |  |  |
| ‏9 | ‏21 באוקטובר 2015‏ | ‏לא ידוע 19:28 או כמה דקות לאחר מכן‏ | ‏26 באוקטובר 1985‏ | ‏21:00 | דוק בראון, מרטי מק'פליי, ג'ניפר פרקר, איינשטיין | חזרה אל ההווה, שנת 1985, מבלי לדעת עדיין שהוא שונה. |  |  |  |
| ‏10 | ‏27 באוקטובר 1985‏ | ‏לא ידוע 02:42 או כמה דקות לאחר מכן‏ | ‏12 בנובמבר 1955‏ | ‏06:00 | דוק בראון, מרטי מק'פליי | חזרה אל העבר, שנת 1955, על מנת לשחזר את ההווה, שנת 1985. |  |  |  |
| ‏11 | ‏12 בנובמבר 1955‏ | ‏לא ידוע שעת ערב, לפני 22:04 | ‏1 בינואר 1885‏ | ‏00:00 | דוק בראון | מסע לא מתוכנן; מסע בזמן כתוצאה ממכת ברק. |  |  |  |
| ‏12 | ‏16 בנובמבר 1955‏ | ‏10:00 | ‏2 בספטמבר 1885‏ | ‏08:00 | מרטי מק'פליי | מרטי חוזר בזמן אל המערב הפרוע, על מנת להציל את חייו של דוק. |  |  |  |
| ‏13 | ‏7 בספטמבר 1885‏ | ‏09:00 | ‏27 באוקטובר 1985‏ | ‏11:00 | מרטי מק'פליי | חזרה אל ההווה, שנת 1985. |  |  |  |
↑  ייתכן ולדוק בראון ולאיינשטיין היו מסעות נוספים בזמן, בין מסעם הקודם בזמן לבין המסע הנוכחי, אך אין כל מידע נוסף אודות מסעות אלו, כמה היו והאם בכלל היו.
1 2  מסעותיו של ביף בזמן לא נראים במהלך הסרט.
טרילוגיית הסרטים > אודות העלילה > פרדוקסים

טרילוגיית בחזרה לעתיד משופעת בפרדוקסים של מסע בזמן. כולם מסוגו של פרדוקס הסבא. לדברי אמט בראון אי פתירתו של פרדוקס כזה יכולה לגרום לשינוי המציאות עד כדי היעלמות מושא הפרדוקס ולחלופין לשינוי ברצף המרחב-זמן ומתוך כך לחורבן היקום.
בסרט הראשון מרטי גורם לאמו להתאהב בו ומעלים בכך את קיומה של משפחתו ובתוך כך את קיומו שלו. פרדוקס זה נפתר על ידי כך שהוא משדך בין אביו ואימו וגורם לנשיקה ביניהם במהלך נשף בית הספר. אם מרטי לא היה מצליח הרי שהוא היה נמחק מהמציאות ולכן לא היה יכול לחזור בזמן ולעכב את ההתאהבות של הוריו.
בסרט השני כנופייתו של ביף טאנן מנסה לרדוף אחרי מרטי מק'פליי שאמור לשוב ל-1985 באמצעות מכת הברק (מרטי א'), במקום אחר מרטי שהגיע למצוא את חוברת תוצאות הספורט. מניעה ממרטי א' לשוב לזמן הייתה מונעת ממנו לטוס לעתיד ובשל כך מביף לגנוב את החוברת. בשל כך לא היה מגיע מרטי נוסף ל-1955 וכנופייתו של ביף לא הייתה רודפת אחר מרטי בכלל. פרדוקס זה נפתר באמצעות שיתוקם של חברי הכנופיה.
בגרסה המקורית של הסרט השני, שינוי מציאות הזמן על ידי מרטי הייתה יוצרת מציאות בה ביף טאנן נרצח על ידי לוריין מקפליי בסביבות שנת 1996. אם הוא היה מת הרי שהוא לא היה יכול לגנוב את מכונת הזמן ב-2015. כיוון שפרדוקס זה לא נפתר בסרט הוא הוצא בעריכה על ידי רוברט זמקיס.
בסרט השלישי מופיעה מצבת אבן שמרמזת על זהותו של הנרצח בקרב יריות מול ביופורד טאנן שנערך ב-1985. המצבה המקורית נמצאה על ידי מרטי והכלב איינשטיין בסרט השלישי, ב-1955. המצבה משנה את שם הנרצח במהלך הסרט השלישי עד שהיא נשברת ונעלמת מהתמונה. היעלמותה מעידה שמרטי כלל לא היה יכול לראות אותה ב-1955. ככל הנראה פרדוקס זה נפתר על ידי כך שדוק בראון שנותר ב-1885 הציב מצבה מעין זו כדי שמרטי יגיע ל-1885[דרושה הבהרה].
בסרט הראשון, כאשר מרטי מבצע את "ג'וני בי גוד", מרווין מתקשר לצ'אק ברי, שכתב וביצע את השיר במקור, ומשמיע לו את הביצוע של מרטי. הפרדוקס המופיע כאן הוא פרדוקס היצירה.
טרילוגיית הסרטים > טריוויה

הסרט השני והסרט השלישי בסדרת "בחזרה לעתיד" היו הפעם הרביעית בתולדות הקולנוע שצילמו ביחד שני סרטים זה אחר זה.
הסרט "בחזרה לעתיד 2" הוא הסרט הראשון בו משחק השחקן אלייז'ה ווד. הוא אחד משני הזאטוטים שמנסים לשחק במשחק הווידאו "אקדחן פראי" בקפה אייטיז (ב-2015).
בחלק מסוים בסרט השני ישנן שלוש מכוניות דלוריאן: האחת היא זו אשר במעבדה של ד"ר אמט בראון, זו שמרטי השתמש בה בסרט המקורי; השנייה היא זו אשר ביף הזקן החנה במיקום לא ידוע כדי לתת לעצמו הצעיר את אלמנך הספורט; והאחת אשר בה מרטי ודוק השתמשו בה כדי לחזור בזמן ולעצור את ביף ולהשיג חזרה את האלמנך, אותה הם החנו מאחורי לוח המודעות הגדול ליד שכונת ליון איסטיטס העתידית. בנוסף, עד סוף שלושת הסרטים, הזמן שונה כל כך בצורה שבה היה גם הדלוריאן רביעי (אוחסן במכרות של דאלגאדו באותה הנקודה).
טרילוגיית הסרטים > פוסטרים

בחזרה לעתיד
בחזרה לעתיד 2
בחזרה לעתיד 3
כל שלושת הפוסטרים נוצרו על ידי האמן דרו סטראזאן. כל פוסטר מראה וריאציה שונה של אותה התנוחה, ובעלת אותו מספר דמויות כמספר הסרט (דמות אחת לחלק הראשון, שתי דמויות לחלק השני, ושלוש דמויות לחלק השלישי).
בפוסטר של הסרט הראשון, מרטי לבוש בבגדים משנת 1985 ועומד לצד הדלוריאן המקורית, מרים את משקפי השמש שלו ומסתכל על שעון היד שלו בתדהמה.
בפוסטר של הסרט השני, דוק ומרטי לבושים בבגדים משנת 2015 ועומדים לצד הדלוריאן בעל הגלגלים המרחפים, שניהם מרימים את משקפי השמש שלהם ומסתכלים על שעוני היד שלהם בתדהמה.
בפוסטר של הסרט השלישי, מרטי, דוק וקלרה לבושים בבגדים משנת 1885 ועומדים לצד הדלוריאן בעל גלגלי הרכבת, מרטי ודוק אוחזים בקצה הכובעים שלהם ומסתכלים בשעוני הכיס שלהם בתדהמה בעוד קלרה מחזיקה בדוק.
קיימת גם גרסה מעודכנת של הפוסטר של הסרט המקורי אליו התווסף דוק. גרסה זו נוצרה במיוחד לצורך עטיפת מהדורת ה-DVD האנגלית של הטרילוגיה.
צוות, שחקנים ודמויות

| שם הדמות | שם השחקן/ית | סרטים> בחזרה לעתיד | סרטים> בחזרה לעתיד 2 | סרטים> בחזרה לעתיד 3 | אודות הדמות |
| --- | --- | --- | --- | --- | --- |
| מרטי מק'פליי | מייקל ג'יי פוקס |  |  |  |  |
| מרטי מקפליי הבן | מייקל ג'יי פוקס |  |  |  | הבן של מרטי |
| מארלין מקפליי | מייקל ג'יי פוקס |  |  |  | הבת של מרטי |
| שיימוס מקפליי | מייקל ג'יי פוקס |  |  |  | הסבא-רבא של מרטי |
| ד"ר אמט ל. בראון | כריסטופר לויד |  |  |  |  |
| ביף טאנן | תומאס פ. וילסון |  |  |  |  |
| גריף טאנן | תומאס פ. וילסון |  |  |  | הנכד של ביף |
| ביופורד "כלב מטורף" טאנן | תומאס פ. וילסון |  |  |  | הסבא-רבא של ביף |
| לוריין ביינס-מק'פליי | ליאה תומפסון |  |  |  | אמא של מרטי |
| מאגי מקפליי | ליאה תומפסון |  |  |  | אשתו של שיימוס מק'פליי, והסבתא רבתא של מרטי |
| מר סטריקלנד | ג'יימס טולקאן |  |  |  |  |
| מרשל ג'יימס סטריקלנד | ג'יימס טולקאן |  |  |  | הסבא-רבא של מר סטריקלנד |
| ג'ניפר פרקר | קלודיה ולס |  |  |  | בת-זוגו של מרטי |
| ג'ניפר פרקר | אליזבת שו |  |  |  | בת-זוגו של מרטי |
| ג'ורג' מקפליי | קריספין גלובר |  |  |  | אבא של מרטי |
| ג'ורג' מקפליי | ג'פרי וייסמן |  |  |  | אבא של מרטי |
הכנסות וביקורות > הכנסות

| הסרט | תאריך יציאה | הכנסות> בצפון אמריקה בלבד | הכנסות> בשאר העולם | הכנסות> סך הכל | תקציב | הערות |
| --- | --- | --- | --- | --- | --- | --- |
| בחזרה לעתיד | 3 ביולי 1985 | $210,609,762 | $178,444,035 | $389,053,797 | $19,000,000 |   |
| בחזרה לעתיד 2 | 22 בנובמבר 1989 | $118,450,002 | $213,500,000 | $331,950,002 | $40,000,000 |  |
| בחזרה לעתיד 3 | 25 במאי 1990 | $87,727,583 | $156,800,000 | $244,527,583 | $40,000,000 |  |
| סך הכול | סך הכול | $416,787,347 | $548,744,035 | $965,531,382 | $99,000,000 |  |
נכון ליוני 2011, "בחזרה לעתיד" היא הטרילוגיה ה-14 ברווחיותה בכל הזמנים בשוק האמריקאי (מותאמת לאינפלציה), הטרילוגיה ה-17 ברווחיותה בכל הזמנים בשוק האמריקאי (ללא התאמה לאינפלציה), והטרילוגיה ה-13 ברווחיותה בכל הזמנים בשוק העולמי (ללא התאמה לאינפלציה).
הכנסות וביקורות > ביקורות

| הסרט | Rotten Tomatoes | Metacritic | CinemaScore |
| --- | --- | --- | --- |
| בחזרה לעתיד | 96% (72 ביקורות) | 86 (12 ביקורות) | n/a |
| בחזרה לעתיד 2 | 61% (54 ביקורות) | 57 (17 ביקורות) | -‏A‏ |
| בחזרה לעתיד 3 | 73% (41 ביקורות) | 55 (19 ביקורות) | -‏A‏ |
אלבומי פסקול

בשנת 1985, חברת התקליטים MCA Records הוציאה אלבום פסקול של הסרט "בחזרה לעתיד", שכלל 8 שירים בביצועם של יואי לואיס והחדשות, לינדסי בקינגהאם, אריק קלפטון, מרווין ברי, אטה ג'יימס וה-Starlighters. האלבום כלל גם שני קטעים אינסטרומנטליים, מתוך מוזיקת הרקע של הסרט, שהולחנו על ידי אלן סילבסטרי.
בשנת 1989, חברת התקליטים MCA Records הוציאה אלבום פסקול של הסרט "בחזרה לעתיד 2", שכלל 13 שירים.
בשנת 1989, חברת התקליטים Varèse Sarabande הוציאה אלבום פסקול של הסרט "בחזרה לעתיד 3", שכלל 18 שירים.
בשנת 1999, חברת התקליטים Varèse Sarabande הוציאה אלבום פסקול של טרילוגיית בחזרה לעתיד, שכלל 8 שירים מהסרט הראשון, 7 שירים מהסרט השני, 4 שירים מהסרט השלישי ושיר אחד ממתקן השעשועים.
בשנת 2009, חברת התקליטים Intrada Records הוציאה אלבום CD כפול, הכולל את הפסקול המלא של הסרט המקורי (כלומר, כל מוזיקת הרקע האינסטרומנטלית שהלחין אלן סילבסטרי ואשר מלווה את הסרט, בביצוע תזמורת). האלבום הכפול כולל 24 שירים, וכן 15 לחנים בגרסאות מוקדמות שלהם, ולחן אחד נוסף אשר בסופו של דבר לא נעשה בו שימוש עבור סרט הקולנוע.
מדיה ביתית > מארז ה-DVD

ביולי 1997, אולפני יוניברסל הודיעו רשמית כי בחזרה לעתיד יהיה אחד מהסרטים הראשונים שלהם שיומר לפורמט החדש. הצילומים הנדירים שבהם צולם אריק סטולץ בתפקיד מרטי מק'פליי (לפני שהוא הוחלף על ידי מייקל ג'יי פוקס מספר שבועות לאחר תחילת הצילומים) מעולם לא הופצו באופן רשמי.
צילומים אלו לא נכללו ב-DVD שהופץ ב-2002 או בזה שהופץ ב-2005 אף על פי שהרבה מעריצים קיוו שאולפני יוניברסל יכללו אותם.
מדיה ביתית > מארז ה-DVD > Region 1

טרילוגיית בחזרה לעתיד יצאה לראשונה ב-DVD בסוף 2002 גם בגרסת מסך רחב וגם בגרסה רגילה (בקופסה כחולה עם מרטי ודוק על העטיפה). המעריצים המושבעים של סדרת הסרטים שמו לב במהרה שגרסאות המסך הרחב של הסרט השני והשלישי הכילו סצנות מסך רבות שנערכו מחדש בצורה לא טובה. עריכה זו גרמה לדמויות ולאירועים בסרט לצאת מהמירכוז ולהופיע גבוה מדי או נמוך מדי בצילום, או שהן עברו זום שהסיר חלקים חשובים מהתמונה. מעריצים נזעמים ארגנו במהרה עצומות בהן דרשו שאולפני יוניברסל יתקנו את הבעיה ויוציאו מארז DVD מחודש לאלתר.
במאי 2003, אולפני יוניברסל תיקנו את הבעיה והוציאו את הגרסה השנייה של המארז, אשר נבדל מהמארז המקורי הפגום רק על ידי סימון קטן של "V2" בקצה של הדיסקים עצמם. אף על פי כן, בתחילה הם לא שלחו את הדיסקים בגרסת ה-V2 לקמעונאיים. במקום זאת, אפשרו ביוניברסל לבעלי ה-DVD הפגומים לשלוח את הדיסקים שלהם ליוניברסל במעטפה, ולקבל חזרה בדואר את הגרסה המתוקנת.
בינואר 2005 הודיעו יוניברסל על הוצאה מחודשת של המארז המתוקן של בחזרה לעתיד במחיר נמוך מיוחד (בערך חצי סכום מהמחיר הקמעוני מקורי).
הדיסקים בהוצאה זו לא הכילו שום תוכן חדש או בונוסים בולטים מאז ההוצאה המקורית, אבל הכיל את הגרסאות המתוקנות של הסרטים.
מדיות שונות > טלוויזיה

ב-14 בספטמבר 1991 עלתה ברשת CBS סדרת אנימציה המבוססת על סרטי הטרילוגיה, בשם "בחזרה לעתיד". הסדרה נמשכה שתי עונות, כל אחת בת 13 פרקים, כאשר הפרק האחרון של הסדרה שודר ב-26 בדצמבר 1992.
מדיות שונות > קומיקס

סדרת קומיקס, אשר יצא לאור על ידי Harvey Comics, מפרטת הרפתקאות נוספות של דמויות סדרת האנימציה. הוצאת IDW צפויה לפרסם מיני-סדרה, המציגה את מפגשם הראשון של מרטי מק'פליי ודוק בראון, אשר נכתבה בשיתוף התסריטאי בוב גייל. מכירות המיני-סדרה בחנויות צפויה להתחיל ב-21 באוקטובר 2015 - התאריך בעתיד אליו מרטי נוסע עם דוק בראון, כפי שמתואר בסרט "בחזרה לעתיד 2".
מדיות שונות > ספרים

במהלך השנים יצאו לאור שלושה ספרים, כל אחד מהם - נגזרת של סרט אחר בטרילוגיה, אך בגרסה מורחבת, על ידי הוספת סצנות, דמויות ודיאלוגים, אשר לעיתים קרובות נלקחו מטיוטות מוקדמות של התסריטים (ואשר בסופו של דבר הושמטו מסרטי הקולנוע המצולמים והערוכים).
בשנת 2012, הוצאת הספרים Hasslein Books הוציאה לאור את הספר "A Matter of Time: The Unauthorized Back to the Future Lexicon" שנכתב על ידי ריץ' הנדלי. הספר יצא לאור בשיתוף פעולה עם BTTF.com, אתר האינטרנט הרשמי של "בחזרה לעתיד". כרך שני, "Back in Time: The Unauthorized Back to the Future Chronology", מאת גרג מיטשל וריץ' הנדלי, יצא לאור בשנת 2013.‏
מדיות שונות > משחקי וידאו

משחקי וידאו שונים הופקו במשך השנים על סמך הסרטים, ויצאו למערכות שונות, בהם: מחשב הקומודור 64, סגה ג'נסיס/מגה דרייב, הנינטנדו וסופר נינטנדו. המשחק הזכור ביותר הוא המשחק הראשון שיצא על פי הסרט הראשון לנינטנדו ב-1989 בו משחקים את מרטי מק'פליי והמטרה היא לרוץ דרך הרחובות של היל וואלי ולאסוף בזמן שעונים כדי למנוע את ה"מחיקה" של המשפחה שלו. אותה חברה הפיקה גם משחקים על פי הסרט השני והשלישי ב-1990 שבניגוד למשחק הקודם, היו משחקי פלטפורמה בהם היה אפשר לנסוע בזמן בין פרקי הזמן השונים בטרילוגיה ולנסות לתקן את קו הזמן ולחזור בסוף ל-1985 האמיתית.
בדצמבר 2010 יצא לשווקים הפרק הראשון של משחק הווידאו "Back to the Future: The Game" אשר פותח על ידי חברת telltale games. גרסאות המשחק השונות קיימות בגרסה למחשב, גרסה לקונסולת הפלייסטיישן 3 וגרסאות לפלטפורמות נוספות. המשחק הוא משחק מסוגת החשיבה והפאזלים, בהם נדרש המשתמש למצוא פתרון לכל שלב כדי להתקדם במשחק. עלילת המשחק מתחילה במאי 1986, כשישה חודשים אחרי עלילת הסרט ה-3 בסדרה. כאשר אמט "דוק" בראון נעלם, נמכר רכוש ביתו לציבור. באותו יום, מופיעה הדלוריאן המקורית (אשר נדרסה ויצאה מכלל שימוש על ידי רכבת) בחצר ביתו של אמט, ובתוכה כלבו איינשטיין, אשר נלקח על ידי אמט בסוף הסרט השלישי. במהרה מרטי מוצא את עצמו במסע נוסף אל העבר, בניסיון לתקן שגיאה ברצף הזמן.
מדיות שונות > מחזמר

ב-31 בינואר 2014 פורסם כי החל הפקת אדפטציה של "בחזרה לעתיד" למחזמר. את המחזה כותבים התסריטאים של הסרט המקורי, רוברט זמקיס ובוב גייל, והבכורה צפויה להתקיים במהלך שנת 2015. לדברי גייל, המחזמר יהיה "ברוח הסרט". המחזמר צפוי לקחת חלק בחגיגות ציון 30 שנה לצאת הסרט המקורי.
מתקן השעשועים

בחזרה לעתיד: מתקן השעשועים היא נסיעת סימולטור המבוססת על טרילוגיית בחזרה לעתיד, ומהווה סרט המשך קצר ל"בחזרה לעתיד 3". האטרקציה המקורית נפתחה ב-2 במאי 1991, באולפני יוניברסל פלורידה. מתקנים דומים נפתחו באולפני יוניברסל הוליווד ב-2 ביוני 1993, ובאולפני יוניברסל יפן ב-31 במרץ 2001. נכון ל-2015, מתקן השעשועים שביפן עדיין נותר קיים ופעיל, זאת בעוד מתקני השעשועים שבארצות הברית הוחלפו במתקני שעשועים ממותגים של "משפחת סימפסון".
סרט תיעודי

בסתיו של שנת 2015, יצא לדרך פרויקט Kickstarter שמטרתו ליצור ולהפיץ סרט תיעודי בשם "Back In Time"‏. הסרט כולל ראיונות עם חברי צוות והשחקנים, יחד עם התייחסות להשפעה התרבותית של הטרילוגיה, 30 שנה לאחר שנוצרה.
ראו גם

| --- | --- |
: ספר: בחזרה לעתיד
אוסף של ערכים בנושא הזמינים להורדה כקובץ אחד.
בחזרה לעתיד (סדרת אנימציה)
דלוריאן (מכונת זמן)
הוברבורד
היל ואלי
נייקי מאג
הערות שוליים

↑  "Back to the Future (1985)". Box Office Mojo. נבדק ב-4 בדצמבר 2010. {{cite web}}:  (עזרה)
↑  "Back to the Future (2010 re-release)". Box Office Mojo. נבדק ב-17 באוקטובר 2014. {{cite web}}:  (עזרה)
↑  "Back to the Future (2014 re-issue)". Box Office Mojo. נבדק ב-17 באוקטובר 2014. {{cite web}}:  (עזרה)
↑  "Back to the Future Part II (1989)". Box Office Mojo. נבדק ב-4 בדצמבר 2010. {{cite web}}:  (עזרה)
↑  "Back to the Future Part II (Foreign gross)". The Numbers. נבדק ב-4 בדצמבר 2010. {{cite web}}:  (עזרה)
↑  "Back to the Future Part III (1990)". Box Office Mojo. נבדק ב-4 בדצמבר 2010. {{cite web}}:  (עזרה)
↑  "Top Trilogies – Domestic: Adjusted for Ticket Price Inflation". Box Office Mojo. נבדק ב-1 ביולי 2011. {{cite web}}:  (עזרה)
↑  "All Time Box Office Records: Top Trilogies – Domestic". Box Office Mojo. 17 ביוני 2007. אורכב מ-המקור ב-2012-02-09. נבדק ב-1 ביולי 2011. {{cite web}}:  (עזרה)
↑  "Top Grossing Tilogies Worldwide". Box Office Mojo. 15 במאי 2007. אורכב מ-המקור ב-2012-02-09. נבדק ב-1 ביולי 2011. {{cite web}}:  (עזרה)
↑  "BACK TO THE FUTURE". rottentomatoes.com. נבדק ב-10 במרץ 2015. {{cite web}}:  (עזרה)
↑  "Back to the Future". metacritic.com. נבדק ב-10 במרץ 2015. {{cite web}}:  (עזרה)
↑  "BACK TO THE FUTURE II". rottentomatoes.com. נבדק ב-10 במרץ 2015. {{cite web}}:  (עזרה)
↑  "Back to the Future II". metacritic.com. נבדק ב-10 במרץ 2015. {{cite web}}:  (עזרה)
1 2  "CinemaScore". cinemascore.com. נבדק ב-10 במרץ 2015. {{cite web}}:  (עזרה)
↑  "BACK TO THE FUTURE III". rottentomatoes.com. נבדק ב-10 במרץ 2015. {{cite web}}:  (עזרה)
↑  "Back to the Future III". metacritic.com. נבדק ב-10 במרץ 2015. {{cite web}}:  (עזרה)
↑  "Sci-fi-Geek-Reference Book-Back to the Future Lexicon-Rich Handley". hassleinbooks.com. נבדק ב-1 ביולי 2015. {{cite web}}:  (עזרה)
↑  "Back to the Future™". bttf.com. אורכב מ-המקור ב-2013-07-20. נבדק ב-1 ביולי 2015. {{cite web}}:  (עזרה)
↑  "Sci-fi-Geek-Reference Book-Greg Mitchell-Rich Handley-Back to the Future Timeline". hassleinbooks.com. נבדק ב-1 ביולי 2015. {{cite web}}:  (עזרה)
↑  "Back to the Future musical announced". BBC News. נבדק ב-1 ביולי 2015. {{cite web}}:  (עזרה)
↑  "Back In Time" kickstarter project
↑  Back In Time documentary
| --- | --- |
בקרת זהויות :  NLI: 987007409092105171  LCCN: sh2015000597 
אמט בראון (כריסטופר לויד) ומרטי מק'פליי (מייקל ג'יי פוקס) במהלך הניסוי הראשון של מכונת הזמן
פגיעת הברק במכונית ה"דלוריאן"
עטיפת מארז הטרילוגיה של "בחזרה לעתיד"
ישיבת איתמר

| --- | --- |

בית המדרש של הישיבה באיתמר, "משכן אהוד", ע"ש הרב אהוד פוגל
 ישיבה
 תקופת הפעילות:  שנות ה-90 של המאה ה-20 – הווה
 מייסדים:  הרב אביחי רונצקי
 בעלי תפקידים
 ראש הישיבה:  יהושע ון דייק
 תלמידים
 :  200
 מיקום
 מיקום:  איתמר
 קואורדינטות:  32°10′15″N 35°18′52″E﻿ / ﻿32.17086°N 35.314359°E﻿ / 32.17086; 35.314359
 itamar.org.il
  (למפת צפון השומרון מוגדלת) ישיבת איתמר(למפת צפון השומרון רגילה) ישיבת איתמר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת איתמר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת איתמר
 
ישיבת איתמר היא ישיבה גבוהה, שקיים בה גם מסלול של ישיבת הסדר. הישיבה שוכנת ביישוב איתמר ולומדים בה כמאתיים תלמידים.
היסטוריה

הישיבה הוקמה בשנות ה-90 של המאה ה-20. בראש הישיבה עמד במשך שנים הרב אביחי רונצקי, לימים הרב הראשי לצה"ל. כיום עומד בראשה הרב יהושע ון דייק.
בליל שבת, ו' באדר ב' ה'תשע"א, נרצחו ביישוב בני משפחת פוגל: הרב אודי, שהיה ר"מ בישיבה, אשתו רות ושלושה מילדיהם. ביום השלושים לרצח הונחה אבן פינה לבית המדרש. ביום השנה הראשון לרצח, ו' באדר תשע"ב, נחנך "משכן אהוד", בית הקבע של הישיבה. במעמד הוכנס גם ספר תורה שנכתב לעילוי נשמות חמשת הנרצחים ונקבעה מזוזת בית המדרש. במבנה הישיבה גם חדרי לימוד על שם רות וילדי בני הזוג. ארון הקודש עשוי מאבני המקום והאדמה שבין האבנים נלקחה מגינת משפחת פוגל. על הפרוכת של ארון הקודש נכתב "התנערי מעפר קומי, לבשי בגדי תפארתך עמי".
במלחמת חרבות ברזל נפלו שישה בוגרי ישיבת ההסדר באיתמר.
רבני הישיבה למדו בישיבות ההולכות בדרכו של הראי"ה קוק, כמו ישיבת מרכז הרב, ישיבת הר המור, ישיבת עטרת כהנים, ישיבת קדומים, וישיבת שבי חברון. גם סגנון הלימוד בישיבה הוא בעיקר ע"פ תורתו של הראי"ה קוק, בשילוב ספרי אמונה, מחשבה וחסידות נוספים.
בכ' באייר ה'תשפ"א נרצח תלמיד הישיבה יהודה גואטה בפיגוע ירי בצומת תפוח, ושני תלמידים נוספים נפצעו. ביום השנה הראשון לרצח, נחנך לזכרו של יהודה גואטה מבנה לימוד חדש בישיבה - "בניין יהודה", הנושא את שמו.
הר"מים בישיבה: הרב דוד טורנר, הרב יעקב פיינגולד, הרב עמיחי כנרתי, הרב אבי בסרגליק, הרב יעקב כהן, הרב אליהו איזק, הרב אפרים ידידיה, הרב איתי פוני, הרב בנצי רימון, הרב ניסים ירחי, הרב נעם עמנואל, הרב אסף כהן  והרב אברהם כספי.
החל משנת ה'תשס"ז יוצא לאור בטאון הישיבה - הכי אתמר. עד לשנת תשפ"ג יצאו לאור שמונה גליונות.
הערות שוליים

↑  מתוך הפיוט לכה דודי, על פי הפסוק בספר ישעיהו, פרק נ"ב, פסוק ב'.
↑  יהודה גואטה הי"ד הובא למנוחות, "ניצחת גיבור, הגעת לקו הסיום", ערוץ 7, כ"ד באייר ה'תשפ"א
↑  טרור בשומרון: תלמידי ישיבת איתמר נפצעו אנוש וקשה בפיגוע ירי בצומת תפוח, ערוץ 7, כ' באייר תשפ"א
↑  גיא עזרא, ‏הפצועים בפיגוע הירי: תלמידי ישיבת איתמר, באתר "סרוגים", 2 במאי 2021
↑  כתב העת הכי אתמר, באתר אסיף
| --- | --- |
בקרת זהויות :  NLI: 987007301655205171
סאלח אל-עארורי

סאלח מוחמד סולימאן אל-עארורי (בערבית: صالح محمد سليمان العاروري, בתעתיק מדויק: צאלח מחמד סלימאן אלעארורי; נקרא בקיצור סאלח אל-עארורי או סאלח עארורי; 19 באוגוסט 1966 – 2 בינואר 2024) היה בכיר בארגון הטרור חמאס, ששימש כממונה על פעילות הזרוע הצבאית של חמאס ביהודה ושומרון, וכיהן כסגן ראש הלשכה המדינית של הארגון.
אל-עארורי היה אחראי על מספר חוליות טרור של חמאס ביהודה ושומרון ובירדן. הוא קשר קשרים איתנים בין פעילים אלה לבין אנשי הכספים של חמאס מעבר לים. משרד האוצר האמריקני טען כי הוא הקל על העברת מאות אלפי דולרים לחמאס, עבור רכישת נשק ומתקני אחסון לנשק.
ב-2 בינואר 2024, במהלך מלחמת חרבות ברזל, חוסל בסיכול ממוקד ברובע הדאחייה בביירות.
ביוגרפיה

סאלח אל-עארורי נולד ב-1966 בעארורה שמצפון לרמאללה. מקור משפחתו הוא במוסלמים שמקורם בקווקז. ב-1985 נרשם ללימודי שריעה באוניברסיטת חברון. אל-עארורי היה ממייסדי גדודי עז א-דין אל-קסאם בתחילת שנות ה-90, ועמד בראש מפעל הקמת תאי טרור בתשלום. בעקבות פעילותו בארגון נעצר על ידי כוחות הביטחון הישראליים בנובמבר 1990 למשך שישה חודשים, אך זמן קצר לאחר ששוחרר נעצר שוב. הוא ריצה מאסר בישראל כ-15 שנים מ-1992 עד ששוחרר בשנת 2007.
בהמשך נעצר שוב בחשד לפעילות טרור נוספת, אך שוחרר ב-2010 בתנאי שיעזוב את האזור. עארורי, שנישא במהלך מעצרו, ביקש לעבור עם אשתו לירדן, אך הירדנים סירבו לקבלו. בעקבות זאת ברח לסוריה ושהה בה עד פרוץ מלחמת האזרחים ב-2011. לאחר מכן ברח לטורקיה ועמד בראש מפקדת חמאס במדינה, בחסות נשיא טורקיה, רג'פ טאיפ ארדואן. עארורי היה אחראי על תיאום פעולות טרור ביהודה ושומרון. ב-2011 עארורי היה חבר בצוות המשא ומתן של שחרור גלעד שליט.
בשנת 2014 הודה אל-עארורי באחריות חמאס לרצח שלושת הנערים הישראלים ושיבח את חטיפתם. הוא היה אחראי על חוליות צבאיות של חמאס ביהודה ושומרון ובירדן, תוך יצירת קשרים עם אנשי כספים של הארגון מעבר לים. משרד האוצר האמריקני האשים אותו בהעברת מאות אלפי דולרים לחמאס לרכישת נשק ואחסנתו.
ב-2016, בעקבות פיוס בין ישראל לטורקיה, נאלץ לעזוב את טורקיה ועבר לקטר, אך בשל המשבר הדיפלומטי הקטרי ב-2017 עבר ללבנון. באוקטובר 2017 מונה לסגן ראש הלשכה המדינית של חמאס, אסמאעיל הנייה. באוגוסט 2018 ביקר ברצועת עזה, בהסכמת ישראל, בראש משלחת הפיוס הפנים פלסטיני, שדן בהסדרה ארוכה מול ישראל. בנובמבר 2018, ארצות הברית הכריזה פרס של חמישה מיליון דולר על ראשו כמחבל שהוכרז באופן מיוחד. במהלך מלחמת חרבות ברזל, ב-21 באוקטובר 2023, צה"ל השתלט על ביתו הנטוש בעארורה, שהפך למתקן צבאי של השב"כ, וב-31 באוקטובר הרסו כוחות הביטחון את הבית.
ביוגרפיה > ההתנקשות בסאלח אל-עארורי

ב-2 בינואר 2024 חוסל בסיכול ממוקד ברובע הדאחייה בביירות. לפי דיווחים בלבנון, הפצצה אווירית ישראלית פגעה בדירה ששימשה משרד של חמאס, שבה שהה במעוז חזבאללה בעיר, והרגה את אל-עארורי ועימו שישה פעילי חמאס נוספים.
זמן לא רב לאחר ההתנקשות באל-עארורי נעצרו אחיותיו דלאל ופאטמה בחשד לשיתוף פעולה עם חמאס. דלאל סלימאן נעצרה בינואר 2024 על ידי כוחות מג"ב בעיירה עארורה. בפברואר 2024 הוגש נגדה כתב אישום בגין ביצוע שירות עבור התאחדות בלתי מותרת, הסתה ותמיכה בארגון עוין, כיוון שהעבירה כספים לחמאס, והשמיעה דברי הסתה בריאיון ב-7 באוקטובר. לפי החשד, הכספים שהעבירה לחמאס שימשו את אחיה ובכירים אחרים בארגון למטרות טרור. משפטה נערך בבית המשפט הצבאי יהודה.ב-25 בינואר 2025 שוחררה במסגרת עסקת שחרור החטופים בין ישראל לחמאס.
ראו גם

סיכולים ממוקדים במלחמת חרבות ברזל